CELEX: 32019D0015(01)
Language: sk
Date: 2019-06-07 00:00:00
Title: Rozhodnutie Európskej centrálnej banky (EÚ) 2019/1006 zo 7. júna 2019, ktorým sa mení rozhodnutie ECB/2011/20, ktorým sa ustanovujú podrobné pravidlá a postupy na implementáciu kritérií pre prístup centrálnych depozitárov cenných papierov k službámTARGET2-Securities (ECB/2019/15)

20.6.2019   
               
               
                  SK
               
               
                  Úradný vestník Európskej únie
               
               
                  L 163/103
               
            
         ROZHODNUTIE EURÓPSKEJ CENTRÁLNEJ BANKY (EÚ) 2019/1006
         zo 7. júna 2019,
         ktorým sa mení rozhodnutie ECB/2011/20, ktorým sa ustanovujú podrobné pravidlá a postupy na implementáciu kritérií pre prístup centrálnych depozitárov cenných papierov k službámTARGET2-Securities (ECB/2019/15)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho články 3.1 a 12.1 a články 17, 18 a 22,
         so zreteľom na usmernenie ECB/2012/13 z 18. júla 2012 o TARGET2-Securities (1), a najmä na jeho článok 4 ods. 2 písm. d) a článok 15,
         keďže:
         
                     (1)
                  
                  
                     Rozhodnutie ECB/2011/20 (2) stanovuje postup pri podávaní žiadostí centrálnych depozitárov cenných papierov o prístup k službám TARGET2-Securities, ktorého súčasťou je požiadavka, aby príslušný orgán pozitívne posúdil, že centrálny depozitár cenných papierov spĺňa odporúčania pre systémy vyrovnania obchodov s cennými papiermi vydané Európskym systémom centrálnych bánk/Výborom európskych regulačných orgánov pre cenné papiere. Odporúčania pre systémy vyrovnania obchodov s cennými papiermi Európskeho systému centrálnych bánk/Výboru európskych regulačných orgánov pre cenné papiere boli nahradené zásadami pre infraštruktúry finančného trhu Výboru pre platobnú a trhovú infraštruktúru a Medzinárodnej organizácie komisií pre cenné papiere (3), alebo súborom požiadaviek, ktoré tieto zásady implementujú – napríklad v Európskom hospodárskom priestore boli tieto zásady implementované prostredníctvom nariadenia Európskeho parlamentu a Rady (EÚ) č. 909/2014 (4).
                  
               
                     (2)
                  
                  
                     Rada guvernérov Európskej centrálnej banky (ECB) prijala 25. januára 2019 rozhodnutie (EÚ) 2019/166 (ECB/2019/3) (5), ktorým bola zriadená Rada pre trhovú infraštruktúru v jej aktuálnej podobe. V minulosti Rada pre trhovú infraštruktúru zasadala v rôznych špecifických zloženiach a Rada T2S fungovala ako jedno z týchto špecifických zložení.
                  
               
                     (3)
                  
                  
                     V pravidlách a postupoch na implementáciu kritérií pre prístup centrálnych depozitárov cenných papierov k službám TARGET2-Securities boli uskutočnené určité zmeny, konkrétne v súvislosti s kritériom pre prístup centrálnych depozitárov cenných papierov č. 2.
                  
               
                     (4)
                  
                  
                     Rozhodnutie ECB/2011/20 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmeny
            Rozhodnutie ECB/2011/20 sa mení takto:
            
                        1.
                     
                     
                        V článku 1 sa bod 4 nahrádza takto:
                        
                                    „4.
                                 
                                 
                                    „kritériom pre prístup CDCP č. 2“ sa rozumie kritérium ustanovené v článku 15 ods. 1 písm. b) usmernenia Európskej centrálnej banky ECB/2012/13 (*1), t. j. že centrálni depozitári cenných papierov sú spôsobilí na prístup k službám T2S, ak príslušné orgány pozitívne posúdili, že i) spĺňajú požiadavky nariadenia Európskeho parlamentu a Rady (EÚ) č. 909/2014 (*2), ak ide o CDCP z krajiny v rámci EHP, alebo ii) dodržiavajú zásady pre infraštruktúry finančného trhu Výboru pre platobnú a trhovú infraštruktúru a Medzinárodnej organizácie komisií pre cenné papiere (*3) alebo právne predpisy, ktorými sa tieto zásady implementujú, pokiaľ ide o CDCP z krajiny mimo EHP;
                                 
                              
                           (*1)  Usmernenie Európskej centrálnej banky ECB/2012/13 z 18. júla 2012 o TARGET2-Securities (Ú. v. EÚ L 215, 11.8.2012, s. 19)."
                        
                        
                           (*2)  Nariadenie Európskeho parlamentu a Rady (EÚ) č. 909/2014 z 23. júla 2014 o zlepšení vyrovnania transakcií s cennými papiermi v Európskej únii, centrálnych depozitároch cenných papierov a o zmene smerníc 98/26/ES a 2014/65/EÚ a nariadenia (EÚ) č. 236/2012 (Ú. v. EÚ L 257, 28.8.2014, s. 1)."
                        
                        
                           (*3)  Dokument CPMI-IOSCO, Principles for Financial Market Infrastructures (zásady pre infraštruktúry finančného trhu) z apríla 2012.“"
                        
                     
                  
                        2.
                     
                     
                        V článku 1 sa bod 11 nahrádza takto:
                        
                                    „11.
                                 
                                 
                                    „Radou pre trhovú infraštruktúru“ sa rozumie riadiaci orgán Eurosystému podľa rozhodnutia Európskej centrálnej banky (EÚ) 2019/166 (ECB/2019/3) (*4);
                                 
                              
                           (*4)  Rozhodnutie Európskej centrálnej banky (EÚ) 2019/166 z 25. januára 2019 o Rade pre trhovú infraštruktúru, ktorým sa zrušuje rozhodnutie ECB/2012/6 o zriadení Rady TARGET2-Securities (ECB/2019/3) (Ú. v. EÚ L 32, 4.2.2019, s. 14).“"
                        
                     
                  
                        3.
                     
                     
                        V článku 1 sa bod 12 nahrádza takto:
                        
                                    „12.
                                 
                                 
                                    „Poradná skupina v oblasti trhových infraštruktúr pre cenné papiere a zábezpeku“ alebo „poradná skupina AMI SeCo“ má rovnaký význam ako v článku 2 bode 25 usmernenia ECB/2012/13;“.
                                 
                              
                  
                        4.
                     
                     
                        V článku 3 ods. 1 sa slová „hodnotiacu správu“ nahrádzajú slovami „správu obsahujúcu vlastné hodnotenie“.
                     
                  
                        5.
                     
                     
                        V článku 3 ods. 2 sa slová „hodnotiacej správe“ nahrádzajú slovami „správe obsahujúcej vlastné hodnotenie“.
                     
                  
                        6.
                     
                     
                        Článok 5 sa nahrádza takto:
                        
                           „Článok 5
                           Neustále spĺňanie piatich kritérií pre prístup k CDCP
                           
                              1.   Po prechode na T2S spĺňa neustále CDCP, ktorý má prístup k službám T2S, päť kritérií pre prístup CDCP a:
                              
                                          a)
                                       
                                       
                                          zabezpečuje najmä neustále spĺňanie kritérií pre prístup CDCP č. 1, 3, 4 a 5 prostredníctvom spoľahlivého každoročného vlastného hodnotenia sprevádzaného príslušnou dokumentáciou;
                                       
                                    
                                          b)
                                       
                                       
                                          urýchlene poskytuje Rade pre trhovú infraštruktúru najnovšie výsledky hodnotenia príslušného orgánu o tom, ako dodržiava nariadenie (EÚ) č. 909/2014, zásady pre infraštruktúry finančného trhu Výboru pre platobnú a trhovú infraštruktúru a Medzinárodnej organizácie komisií pre cenné papiere alebo právne predpisy, ktorými sa tieto zásady implementujú. Ak výsledky hodnotenia nie sú k dispozícii, CDCP predloží vlastné hodnotenie založené na relevantnej dokumentácii;
                                       
                                    
                                          c)
                                       
                                       
                                          v prípade podstatných zmien v systéme CDCP žiada príslušný orgán o nové hodnotenie dodržiavania nariadenia (EÚ) č. 909/2014, zásad pre infraštruktúry finančného trhu alebo právnych predpisov, ktorými sa tieto zásady implementujú;
                                       
                                    
                                          d)
                                       
                                       
                                          bez zbytočného odkladu upovedomuje Radu pre trhovú infraštruktúru o prípadoch, keď sa v hodnotení príslušného orgánu alebo vo vlastnom hodnotení konštatuje, že niektoré z piatich kritérií pre prístup CDCP nebolo splnené;
                                       
                                    
                                          e)
                                       
                                       
                                          na žiadosť Rady pre trhovú infraštruktúru podáva hodnotiacu správu, ktorá preukazuje, že CSD stále spĺňa päť kritérií pre prístup CDCP.
                                       
                                    
                           
                              2.   Rada pre trhovú infraštruktúru môže uskutočňovať vlastné hodnotenie a sledovať plnenie piatich kritérií pre prístup CDCP alebo vyžadovať od CDCP informácie. Ak Rada pre trhovú infraštruktúru rozhodne, že CDCP nespĺňa jedno z piatich kritérií pre prístup CDCP, začne postup ustanovený v zmluvách s centrálnymi depozitármi cenných papierov podľa článku 16 usmernenia ECB/2012/13.“
                           
                        
                     
                  
                        7.
                     
                     
                        V článkoch 3 a 4 a v prílohe sa odkazy na „Programovú radu T2S“ nahrádzajú výrazom „Rada pre trhovú infraštruktúru“.
                     
                  
                        8.
                     
                     
                        V článku 4 sa odkazy na „Poradnú skupinu T2S“ nahrádzajú výrazom „poradná skupinu AMI SeCo“.
                     
                  
                        9.
                     
                     
                        Príloha sa mení v súlade s prílohou k tomuto usmerneniu.
                     
                  
         
            Článok 2
            Prechodné ustanovenie
            Pokiaľ ide o neustále spĺňanie kritéria pre prístup CDCP č. 2, výsledky hodnotenia príslušných orgánov, či CDCP spĺňajú odporúčania pre systémy vyrovnania obchodov s cennými papiermi vydané Európskym systémom centrálnych bánk/Výborom európskych regulačných orgánov pre cenné papiere, zostávajú v platnosti až do posúdenia príslušných orgánov, či príslušný centrálny depozitár cenných papierov dodržiava nariadenie (EÚ) č. 909/2014, zásady pre infraštruktúry finančného trhu alebo právne predpisy, ktorými sa tieto zásady implementujú.
         
         
            Článok 3
            Nadobudnutie účinnosti
            Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
         
         
            Vo Frankfurte nad Mohanom 7. júna 2019
            
               
                  Prezident ECB
               
               Mario DRAGHI
            
         
         
            (1)  Ú. v. EÚ L 215, 11.8.2012, s. 19.
         
            (2)  Rozhodnutie ECB/2011/20 zo 16. novembra 2011, ktorým sa ustanovujú podrobné pravidlá a postupy na implementáciu kritérií pre prístup centrálnych depozitárov cenných papierov k službám TARGET2-Securities (Ú. v. EÚ L 319, 2.12.2011, s. 117).
         
            (3)  Dokument CPMI-IOSCO, Principles for Financial Market Infrastructures (zásady pre infraštruktúry finančného trhu) z apríla 2012.
         
            (4)  Nariadenie Európskeho parlamentu a Rady (EÚ) č. 909/2014 z 23. júla 2014 o zlepšení vyrovnania transakcií s cennými papiermi v Európskej únii, centrálnych depozitároch cenných papierov a o zmene smerníc 98/26/ES a 2014/65/EÚ a nariadenia (EÚ) č. 236/2012 (Ú. v. EÚ L 257, 28.8.2014, s. 1).
         
            (5)  Rozhodnutie Európskej centrálnej banky (EÚ) 2019/166 z 25. januára 2019 o Rade pre trhovú infraštruktúru, ktorým sa zrušuje rozhodnutie ECB/2012/6 o zriadení Rady TARGET2-Securities (ECB/2019/3) (Ú. v. EÚ L 32, 4.2.2019, s. 14).
      
      
         
            PRÍLOHA
            Príloha k rozhodnutiu ECB/2011/20 sa mení takto:
            
                        1.
                     
                     
                        Oddiel II sa nahrádza takto:
                        „II.   Podrobnosti implementácie kritéria pre prístup CDCP č. 2
                        
                        V súvislosti s hodnotením dodržiavania tohto kritéria:
                        
                                    a)
                                 
                                 
                                    CDCP z krajiny EHP poskytne výsledky hodnotenia alebo doklad o udelení povolenia (podľa toho, ktorý z uvedených dokumentov je aktuálnejší) od príslušných orgánov podľa nariadenia Európskeho parlamentu a Rady (EÚ) č. 909/2014 (*1); ak nie je k dispozícii žiadny doklad o dodržiavaní uvedeného nariadenia, CDCP predloží vlastné hodnotenie porovnateľné s uvedeným hodnotením alebo povolením; alebo
                                 
                              
                                    b)
                                 
                                 
                                    CDCP z krajiny mimo EHP poskytne výsledky hodnotenia alebo doklad o udelení povolenia (podľa toho, ktorý z uvedených dokumentov je aktuálnejší) od príslušných orgánov podľa zásad pre infraštruktúry finančného trhu Výboru pre platobnú a trhovú infraštruktúru a Medzinárodnej organizácie komisií pre cenné papiere (*2) alebo právnych predpisov, ktorými sa tieto zásady implementujú. Ak nie je k dispozícii žiadny doklad o dodržiavaní právnych predpisov, ktorými sa implementujú zásady pre infraštruktúry finančného trhu, CDCP predloží vlastné hodnotenie porovnateľné s uvedeným hodnotením alebo povolením.
                                 
                              V prípade, že príslušné orgány zistia nedostatky v tom, ako CDCP dodržiava nariadenie (EÚ) č. 909/2014, zásady pre infraštruktúry finančného trhu alebo právne predpisy, ktorými sa tieto zásady implementujú, poskytne príslušný centrálny depozitár cenných papierov Rade pre trhovú infraštruktúru podrobné informácie, vysvetlenia a dôkazy o týchto nedostatkoch. Centrálny depozitár cenný papierov poskytne Rade pre trhovú infraštruktúru tiež závery príslušných orgánov, ktoré sú obsiahnuté v hodnotení.
                        Nedostatky zistené príslušnými orgánmi v tom, ako CDCP dodržiava nariadenie (EÚ) č. 909/2014, zásady pre infraštruktúry finančného trhu alebo právne predpisy, ktorými sa tieto zásady implementujú, nesmú byť takého rozsahu, aby podľa Rady guvernérov ohrozovali bezpečné a efektívne poskytovanie služieb T2S.
                        Uvedené informácie sa spracujú v súlade s príslušným postupom pri podávaní žiadostí o prístup k službám T2S a požiadavkami na neustále spĺňanie piatich kritérií pre prístup CDCP.
                        CDCP splní toto kritérium pre prístup CDCP za predpokladu, že:
                        
                                    a)
                                 
                                 
                                    CDCP z krajiny EHP bolo udelené povolenie podľa nariadenia (EÚ) č. 909/2014 alebo príslušné orgány v rámci svojho posledného hodnotenia pozitívne posúdili, že CDCP dodržiava požiadavky nariadenia (EÚ) č. 909/2014; alebo
                                 
                              
                                    b)
                                 
                                 
                                    príslušné orgány v rámci svojho posledného hodnotenia pozitívne posúdili, že CDCP z krajiny mimo EHP dodržiava zásady pre infraštruktúry finančného trhu alebo právne predpisy, ktorými sa tieto zásady implementujú.
                                 
                              Ak bolo CDCP udelené povolenie/posudzované podľa iných právnych noriem, ako sú zásady pre infraštruktúry finančného trhu alebo nariadenie (EÚ) č. 909/2014, je CDCP povinný Rade pre trhovú infraštruktúru a Rade guvernérov uspokojivo preukázať, že CDCP bol hodnotený na základe právnych noriem, ktoré majú úroveň a povahu porovnateľnú so zásadami pre infraštruktúry finančného trhu alebo s nariadením (EÚ) č. 909/2014.
                        Ak hodnotenie príslušných orgánov obsahuje dôverné údaje, CDCP musí preukázať svoju úroveň spĺňania odporúčaní predložením všeobecného súhrnu alebo záveru hodnotenia.
                        
                           (*1)  Nariadenie Európskeho parlamentu a Rady (EÚ) č. 909/2014 z 23. júla 2014 o zlepšení vyrovnania transakcií s cennými papiermi v Európskej únii, centrálnych depozitároch cenných papierov a o zmene smerníc 98/26/ES a 2014/65/EÚ a nariadenia (EÚ) č. 236/2012 (Ú. v. EÚ L 257, 28.8.2014, s. 1)."
                        
                        
                           (*2)  Dokument CPMI-IOSCO, Principles for Financial Market Infrastructures (zásady pre infraštruktúry finančného trhu) z apríla 2012.“"
                        
                     
                  
                        2.
                     
                     
                        Dopĺňa sa nový oddiel VI, ktorý znie:
                        „VI.   Všeobecné ustanovenie
                        
                        Ak CDCP, ktorý má prístup k službám T2S neplní niektoré z piatich kritérií pre prístup CDCP, Rada pre trhovú infraštruktúru zaháji postup upravený v zmluvách s CDCP.“
                     
                  
               (*1)  Nariadenie Európskeho parlamentu a Rady (EÚ) č. 909/2014 z 23. júla 2014 o zlepšení vyrovnania transakcií s cennými papiermi v Európskej únii, centrálnych depozitároch cenných papierov a o zmene smerníc 98/26/ES a 2014/65/EÚ a nariadenia (EÚ) č. 236/2012 (Ú. v. EÚ L 257, 28.8.2014, s. 1).
            
               (*2)  Dokument CPMI-IOSCO, Principles for Financial Market Infrastructures (zásady pre infraštruktúry finančného trhu) z apríla 2012.““